**HALLITUKSEN KOKOUS 2016- 8
PÖYTÄKIRJA**

**Aika: 18.5.2016 kello 19.00
Paikka: Rörstrandinkatu 3, Helsinki**

**LÄSNÄ, hallitus 2016:**

* Lilli Laamanen, puheenjohtaja
* Emmi Hiisilä
* Johanna Laine
* Roosa Airaksinen
* Samuli Simelius, este
* Julia Helle, este­
* Sara Suni
* Katariina Kankkunen
* Sonja Tervala
* Hanna Kokko
* Tanja Kosonen

——————————————————————————————————————————————

1. **Kokouksen avaaminen**

ESITYS: Puheenjohtaja avaa kokouksen.

Puheenjohtaja avaa kokouksen klo 19.12.

1. **Kokouksen laillisuuden ja päätösvaltaisuuden toteaminen**

ESITYS: Todetaan kokous lailliseksi ja päätösvaltaiseksi.

PÄÄTÖS: Kokous on laillinen ja päätösvaltainen.

1. **Kokouksen järjestäytyminen**
	1. **Todetaan läsnäolijat**
	2. **Myönnetään puhe- ja läsnäolo-oikeus kokoukseen kutsutuille**
	3. **Valitaan kokoukselle sihteeri**

PÄÄTÖS: Valitaan sihteeriksi Roosa Airaksinen

* 1. **Valitaan kokoukselle kaksi (2) pöytäkirjantarkastajaa ja ääntenlaskijaa**

PÄÄTÖS: Valitaan Johanna Laine ja Katariina Kankkunen

1. **Esityslistan hyväksyminen**

ESITYS: Hyväksytään esityslista kokouksen työjärjestykseksi.
PÄÄTÖS: Lisätään kohta 15. Opettajien muistaminen kevätlukukauden päätteeksi. Hyväksytään esityslista muutoksineen kokouksen työjärjestykseksi.

1. **Ilmoitusasiat**

ESITYS: Merkitään mahdolliset ilmoitusasiat tiedoksi.

PÄÄTÖS: Laine on edustanut Soffaa (TaSO ry:n ohessa) 14.-15.5. järjestetyssä verkostotapahtumassa. Verkostotapahtuman järjesti Talentia yhteistyössä Talentian Sosiaalialan Opiskelijat TaSO ry:n kanssa ja tapahtuman tarkoituksena oli kerätä Talentian alueyhdistysten opiskelijavastaavat, Talentian ammatillisten yhdistysten opiskelijavastaavat sekä sosiaalialan ainejärjestöjen ja opiskelijayhdistysten edustajat yhteen ja tukea sekä kehittää heidän välistä yhteistyötä.

• Tapahtuman myötä suunnitteilla on ainejärjestöjen ja opiskelijayhdistysten puheenjohtajiston yhteinen Facebook-ryhmä tiedonvaihtoa varten.

• Verkostotapahtumasta toivottiin jokavuotista tapahtumaa

Laamanen ja Laine osallistuivat Sosionomi 20-v juhlatoimikunnan kokoukseen 3.5.

• Juhla järjestetään 20.9. klo 15.00-17.30 ja se on tarkoitettu yhteistyötahoille, opiskelija-aktiiveille ja alumneille

• Seuraava toimikunnan tapaaminen on 24.5. klo 11.00-12.30

• Opettajat tilaavat suunnittelijalta tapahtumaan juhlavuosihaalarimerkin, jonka Soffa saa käyttöönsä. Soffa tilaa haalarimerkkejä yhteistyössä heidän kanssaan

• Geronomi 10 v. ja Sosionomi 20 v. juhlia juhlitaan opiskelijoiden kanssa pikkujoulujen merkeissä

TaSO-päivät järjestetään Turussa 19.-20.11. Soffa haki yhdessä Stydin ja O’Diakon kanssa TaSO ry:ltä yhdistysavustusta yhteiskuljetuksen järjestämiseen TaSO-päiville. Yhdistysavustusta ei myönnetty.

Geronomien 10-vuotisjuhlatilaisuus järjestetään 19.5. klo 11.00 eteenpäin. Soffa ei ole saanut tapahtumaan kutsua.

1. **Sektoriasiat**

ESITYS: Käydään läpi sektoriasiat.

PÄÄTÖS:

Edunvalvonta

• 13.4. lähetettiin Soffan kannanotto “Oppimistehtävien tulosteversioista on luovuttava!”. Kannanotto lähetettiin osaamisaluepäällikkö Jaana Manssilalle, tietohallinnon henkilölle Mikko Mäkelälle, opiskelijakunta METKA:lle, toimipisteemme tutkintovastaaville Katriina Rantala-Nenoselle, Panu Karhiselle ja Ulla Vehkaperälle sekä muille Metropolian Ammattikorkeakoulun opiskelijayhdistyksille. Kannanotto lähetettiin Tuubin kautta tiedoksi myös kaikille toimipisteemme opiskelijoille sekä jaoimme sen Soffa ry:n kotisivuilla ja Facebook-sivuilla. METKA tuki kannaottoa.

*Kokoustauko ajassa klo 19.42.*

*Kokoustauko päättyy ajassa klo 19.48.*

• Laine ja Laamanen tapasivat 3.5. osaamisaluepäällikön Jaana Manssilan, opinnäytetöiden AHOT:oinnista vastaavan lehtorin Jyrki Konkan ja sosiaalialan tutkintovastaavan Katriina Rantala-Nenosen aiheena sosiaalialan opinnäytetyön AHOT. Konkka työstää selkeämmän ja yksityiskohtaisemman opinnäytetyö AHOT-ohjeen opiskelijoille ja AHOT:ja seurataan kriittisesti opettajien toimesta.

• Koululla järjestettiin AMHA-info 4.5., jonka oli pitämässä Talentian Marjo Varsa. Osaamisaluepäällikkö Jaana Manssilla lähetti Varsan käyttämät diat opiskelijoille tiedoksi.

• Osaamisaluepäällikön, tutkintovastaavien ja Soffan tapaaminen on 20.5.

Huolehditaan Megoran siivoamisesta 20.5. alkaen.

Vaihtaritutorkoulutus järjestettiin viikonloppuna 13.-14.5.

Soffan yhdistysavustushakemus on lähetetty METKAlle 16.5.

1. **Talous**

ESITYS: Puheenjohtaja Laamanen kertoo yhdistyksen tilin tilanteen. Käydään läpi hyväksyttävät kuitit.
PÄÄTÖS: Soffan tilillä on 1167,34€. Hyväksytään kuitit.

1. **Toimintasuunnitelman ja hallituskäsikirjan läpikäyminen**

ESITYS: Käydään läpi toimintasuunnitelma ja hallituskäsikirja.

PÄÄTÖS: Käytiin läpi ylläolevat asiakirjat.

1. **Vapaiden hallituspaikkojen täyttäminen**

ESITYS: Päätetään uusi talousvastaava, tapahtumavastaava, kaksi (2) edunvalvontavastaavaa sekä viestintävastaava.

PÄÄTÖS: Julia Helle luopuu Megora-vastaavan paikasta. Lilli Laamanen luopuu tutorvastaavan hallituspestistä. Roosa Airaksinen toimii uutena tutorvastaavana. Tanja Kosonen valitaan uudeksi talousvastaavaksi ja Megora-vastaavaksi. Sara Suni valitaan tapahtumavastaavaksi. Hanna Kokko ja Katariina Kankkunen valitaan edunvalvontavastaaviksi. Sonja Tervala valitaan uudeksi viestintävastaavaksi.

1. **Tilinkäyttöoikeudet**

ESITYS: Poistetaan hallituksesta eronneelta Antti Mäkiseltä tilinkäyttöoikeudet. Annetaan tilinkäyttöoikeudet uudelle talousvastaavalle.

PÄÄTÖS: Poistetaan tilinkäyttöoikeudet Antti Mäkiseltä. Annetaan täydet tilinkäyttöoikeudet Tanja Kososelle.

1. **Eronneiden hallituksen jäsenten lahjat**
ESITYS: Päätetään eronneille hallituksen jäsenille myönnettävistä lahjoista.

PÄÄTÖS: Päätetään Charlotta Heinosen ja Antti Mäkisen lahjoihin budjetiksi 20€. Katri Liimataisen lahjaan budjetiksi 10€. Sonja Pääsukenelle ja Jyri Lehtimäelle pieni muistaminen.

1. **Virkistäytyminen**

ESITYS: Päätetään hallituksen virkistäytymisestä kevätlukukaudella.

 PÄÄTÖS: Hallituksen virkistäytyminen 1.6. iltapäivällä. Päätetään budjetiksi 100€.

1. **Avainten jako**

ESITYS: Päätetään kopin avainten jakamisesta.

PÄÄTÖS: Myönnetään talousvastaava Tanja Kososelle avaimet.

1. **Uusien opiskelijoiden kahvitus syksyllä**

ESITYS: Uudet opiskelijat aloittavat 22.8. Päätetään kahvituksen budjetti.

PÄÄTÖS: Päätetään budjetiksi 100€.

1. **Opettajien muistaminen kevätlukukauden päätteeksi**

ESITYS: Päätetään muistetaanko opettajia ja tähän käytettävä budjetti.

PÄÄTÖS: Muistetaan opettajia. Budjetti muistamiselle on 20€. Laine hoitaa muistamiset.

1. **Muut mahdollisesti esille tulevat asiat**Laamanen on lomalla 23.-30.5., tarvittaessa yhteys varapuheenjohtaja Laineeseen. Laineen työharjoittelu alkaa 15.8.

1. **Seuraava kokous**ESITYS: Päätetään seuraavan kokouksen ajankohta.
PÄÄTÖS: Päätetään syksyn kokous myöhemmin Facebookissa.
2. **Kokouksen päättäminen**ESITYS: Puheenjohtaja päättää kokouksen.
PÄÄTÖS: Puheenjohtaja päättää kokouksen klo 21.13.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Puheenjohtaja Laamanen Sihteeri Airaksinen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Pöytäkirjantarkastaja Kankkunen Pöytäkirjantarkastaja Laine